
Text rozhodnutia
SLOVENSKÁ REPUBLIKA
UZNESENIE Ústavného súdu Slovenskej republiky III. ÚS 725/2016-33 Ústavný súd Slovenskej republiky na neverejnom zasadnutí 13. decembra 2017 v senáte zloženom z predsedu Lajosa Mészárosa a zo sudcov Sergeja Kohuta (sudca spravodajca) a Rudolfa Tkáčika vo veci opravy uznesenia, ktorým sa rozhodlo o odmietnutí sťažnosti
,
,
,a advokátom
, ,
, , zastúpených , uznesením
č. k. III. ÚS 725/2016-18 z 25. októbra 2016, takto rozhodol: 1. V expedovanej verzii uznesenia č. k. III. ÚS 725/2016-18 z 25. októbra 2016 sa nahrádza
nesprávny odtlačok pečiatky v závere citovaného uznesenia „Jana
Baricová, v. r. predsedníčka senátu“ správnym odtlačkom pečiatky „Lajos Mészáros, v. r. predseda senátu“. 2. V ostatných častiach zostáva uznesenie č. k. III. ÚS 725/2016-18 z 25. októbra 2016 n e z m e n e n é .
Odôvodnenie: I. 1. Uznesením Ústavného súdu Slovenskej republiky (ďalej len „ústavný súd“) č. k. I. ÚS 550/2016-6 zo 14. septembra 2016 ústavný súd vylúčil sudkyňu ústavného súdu Janu Baricovú z výkonu sudcovskej funkcie v konaní o sťažnosti a
,
z 23. júna 2016 vedenom pod sp. zn.
Rvp 8282/2016. 2. Po vylúčení sudkyne Jany Baricovej z výkonu sudcovskej funkcie v konaní vedenom pod sp. zn. Rvp 8282/2016 o sťažnosti sťažovateľov a
,
z 23. júna 2016 vedenej pod sp. zn.
Rvp 8282/2016 (sp. zn. III. ÚS 725/2016) v merite veci rozhodol senát v zložení: predseda senátu Lajos Mészáros a sudcovia Sergej Kohut a Rudolf Tkáčik. Predseda senátu Lajos Mészáros podpísal zápisnicu o neverejnom zasadnutí III. senátu ústavného súdu 25. októbra 2016 o 10.00 h. Písomné vyhotovenie uznesenia podpísal predseda senátu Lajos Mészáros. Pri expedovaní uznesenia č. k. III. ÚS 725/2016-18 z 25. októbra 2016 účastníkom však senátna tajomníčka omylom na rozhodnutie odtlačila pečiatku „Jana Baricová, v. r. predsedníčka senátu“. 3. Podľa § 31a ods. 1 zákona Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov ak tento zákon neustanovuje inak a povaha veci to nevylučuje, použijú sa na konanie pred ústavným súdom primerane ustanovenia Civilného sporového poriadku (ďalej len „CSP“) alebo Trestného poriadku. 4. Podľa § 224 CSP súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. Podľa § 234 ods. 2 CSP ak nie je ďalej ustanovené inak, použijú sa na uznesenie primerane ustanovenia o rozsudku. 2
5. V súlade s citovanými ustanoveniami vydal ústavný súd opravné uznesenie, ktorým opravil označenú časť uznesenia č. k. III. ÚS 725/2016-18 z 25. októbra 2016. 6. Z uvedených dôvodov ústavný súd rozhodol tak, ako to vyplýva z výrokovej časti tohto uznesenia. P o u č e n i e : Proti tomuto rozhodnutiu nemožno podať opravný prostriedok. V Košiciach 13. decembra 2017

